recursal/SuperWikiNEXT-32B huggingface dataset:
**விராலிமலை சண்முகம்** என்று அறியப்படும் சண்முகம், இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட 1963-ஆம் ஆண்டு அலுவல்மொழிச் சட்டத்தை நிறைவேற்றுவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது நஞ்சுண்டு இறந்த போராளி ஆவார்.

வாழ்க்கை
--------

1943 ஆகஸ்ட் 11 அன்று புதுக்கோட்டை மாவட்டத்தில் உள்ள நார்த்தாமலையில் மு.இராமையா, சவுந்தரம் அம்மாள் ஆகியோருக்கு இரண்டாவது மகனாகப் பிறந்து, குடும்பத்துடன் விராலிமலையில் வாழ்ந்து வந்தார். மளிகைக் கடையில் வேலை பார்த்துக்கொண்டு பொதுக்கூட்டங்களில் மொழிப்போர் பற்றிப் பேசிக்கொண்டு வந்தார். எம்.ஜி.ஆர் ரசிகர் மன்றத் துணைச்செயலாளராக இருந்தார்.

இந்தித் திணிப்பை எதிர்த்துப் போராட்டம்
--------------------------------------

இந்தி திணிப்பைக் கண்டித்து போராட்டங்கள் தமிழகம் முழுவதும் வலுப்பெற்றுக் கொண்டிருக்க, சண்முகமும் அதில் தீவிரமாக ஈடுபட்டு வந்தார்.

தற்கொலை
-------

போராட்டம் தீவிரப்பட்டுக்கொண்டிருக்க காவல் துறையினரின் அடக்கு முறையும் கட்டுக்கடங்காமல் சென்றது. பல இளைஞர்கள் உயிரிழந்து கொண்டிருந்தனர். இந்த நேரத்தில், *இரண்டு இரயில் பெட்டிகள் சாம்பலானால் திரும்பப் பெறலாம், இரண்டு மாணவர்கள் உயிரிழந்தால் திரும்பப் பெறமுடியுமா, மாணவர்களே போராட்டத்தைத் திரும்பப் பெறுங்கள்* என்ற அண்ணாவின் வேண்டுகோள் மாணவர்களையும், இளைஞர்களையும் திகைக்க வைத்தது. சண்முகத்தை அதிர்ச்சியில் ஆழ்த்தியது. *தி.முக.தலைவரவர்களே, தமிழைக் காக்கத் தவறிவிட்டீர்கள். இன்னும் பயம் வேண்டுமா அய்யா, பக்தவச்சலத்தின் ஆட்சியில் தமிழ் தழைக்க வழியின்றி போய்விட்டது. தமிழ்த்தாயின் புதல்வர்களையும் பாதுகாப்பு சட்டம் என்னும் போர்வையால் மூடிமறைத்துவிட்டார்கள். தமிழ்த்தாயின் பாதம் இரத்தத்தால் கறைபடிந்துள்ளது அண்ணா நீங்கள் ஆணையிட்டால் தமிழகம் தங்கள் ஆணையைச் செய்யக் காத்துக்கொண்டிருக்கிறது. சும்மா இருந்து விடாதீர்கள்.*  என்று அண்ணாவுக்கு கடிதம் எழுதிவிட்டு 1965 பிப்ரவரி 25 ஆம் திகதியன்று அன்று நஞ்சுண்டு மாண்டு போனார். 19.8.1979 அன்று விராலிமலையில் நிறுவபட்ட சண்முகம் படிப்பகத்தை அண்ணா திறந்து வைத்தார். 7.8.81 அன்று சண்முகத்தின் உடல் அடக்கம் செய்யப்பட்ட இடத்தில் கட்டப்பட்ட கல்லறையை அன்பில் தர்மலிங்கம் திறந்து வைத்தார்

குறிப்புகள்
-----------

1. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 22
2. 1 2  தீயில்வெந்த தமிழ்ப் புலிகள். குயில் பண்ணை-சேலம், பக்கம் 24
3. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 25

வெளி இணைப்புகள்
---------------

* தொடரும் மொழிப்போர், மொழிப்போர் / அத்தியாயம் 14 பரணிடப்பட்டது 2014-09-02 at the வந்தவழி இயந்திரம்
* மொழிப்போர் தியாகிகள் மண்டபம், சென்னை
* மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014
**முடச்சிக்காடு** தஞ்சாவூர் மாவட்டத்தின் பேராவூரணி வட்டத்தில் அமைந்துள்ள கிராமம் ஆகும். 

முடச்சிக்காடுமுடச்சிக்காடு 
முடச்சிக்காடு காவிரி ஆற்றின் கடைமடைப்பகுதியில் அமைந்துள்ளது. முடச்சிக்காடு முழுக்க விவசாயத்தை அடிப்படையாக கொண்ட கிராமம் முடச்சிக்காடு. முடச்சிக்காடு கிராமத்தின் மூன்று எல்லைகளிலும் முடச்சிக்காட்டை காக்கும் காவல் தெய்வங்கள் உள்ளன. பேராவூரணியில் இருந்து சேதுபாவாசத்திரம் செல்லும் வழியில் 4 கிலோ மீட்டர் தொலைவில் முடச்சிக்காடு அமைந்துள்ளது. இங்கு ஊராட்சி ஒன்றிய தொடக்கப்பள்ளியும், ஓர் அரசு கலைக்கல்லூரியும் அமைந்துள்ளது. முடச்சிக்காட்டில் வடக்கு எல்லையில் அருள்மிகு முத்துப்பிடாரி அம்மனும், கிழக்கு எல்லையில் அருள்மிகு அம்மையப்ப அய்யனார் ஆலயமும் தெற்கு எல்லையில் சிவலிங்க்க சித்தி விநாயகரும் அமைந்துள்ளது சிறப்பு. 

முடச்சிக்காட்டில் வடக்கு காவிரி ஆற்றின் கிளை ஆறும் மேற்கு எல்லையில் பூனைக்குத்தி ஆறும், தெற்கு எல்லையில் ஊமத்தாநாடு ஏரியும் உடைய நீர் நிலைகள் அமைந்துள்ளது முடச்சிக்காட்டின் நீர் நிலை ஆதாரமாக திகழ்கிறது.

mudachikkaduமுடச்சிக்காடு சிவலிங்க சித்தி விநாயகர் ஆலயம்
முடச்சிக்காடு அம்மையப்ப அய்யனார் கோவில் திருவிழா 
mudachikkaduமுடச்சிக்காடு இளைஞர் மன்றம்
mudachikkaduமுடச்சிக்காடு 
mudachikkaduமுடச்சிக்காடு வேளாண்மைப்பணி
mudachikkaduமுடச்சிக்காடு அம்மையப்ப அய்யனார் கோவில்
**அல்ட்றாவிஎன்சி** (சிலசமயங்களில் Ultr@VNC என்றவாறும் எழுதப்படும்) விண்டோஸ் இயங்குதளத்திற்கான மெய்நிகர் வலையமைப்புக் கணினி ஆகும். இது விஎன்சி அணுக்கம் ஊடாக வேறொரு கணினியின் திரையை பிறிதொரு கணினியில் இருந்த வண்ணம் அணுக முடிகின்றது. தானியங்கிக் கட்டுப்பாடு தவிர இது அணுக்கத்தின் போது பாதுக்காப்பாக கிளையண்ட்/சேவர்களை என்கிரிப்ஷன் ஊடாக அணுக முடிகின்றது. இது கோப்புப் பரிமாற்றம், அரட்டை உடன் வேறுபல நுட்பங்களை ஆதரிக்கின்றது. இந்த இலவச மென்பொருளானது குனூ பொது அனுமதி மூலம் விநியோகிக்கப்படுகின்றது. 

அல்ட்றாவின்சி மென்பொருளானது சி, சி++, ஜாவா நிரலாக்கல் மொழிகளூடாக விருத்தி செய்யப்பட்ட மென்பொருளாகும்.

இதன் அடுத்துவரவிருக்கும் பதிப்பானது விண்டோஸ் விஸ்டா இயங்குதளத்தில் ஓர் மென்பொருட் சேவையா வரவிருக்கின்றது.

வெளியிணைப்புக்கள்
-----------------

* அல்ட்றாவிஎன்சி - அதிகாரப்பூர்வ இணையத்தளம்
* அல்ட்றாவின்சி சம்பந்தமான பொருட்கள்
* MS RC4, ARC4, AES encryption plugin பரணிடப்பட்டது 2007-10-13 at the வந்தவழி இயந்திரம்
* Win2VNC - Move focus between two computers using one mouse and keyboard by dragging the pointer from one screen to the other
* How to create Single Click Support Package பரணிடப்பட்டது 2008-07-05 at the வந்தவழி இயந்திரம் - A simple guide on how to create a support.exe to allow you to offer support using UltraVNC

இவற்றையும் பார்க்க
------------------

* றியல்விஎன்சி
ஆனந்த்சங்கர் துருவ் உடன் குழப்பிக் கொள்ளாதீர்கள்.

**ஆனந்த் சங்கர்**, ஓர் இந்திய திரைப்பட இயக்குநர் மற்றும் திரைக்கதை ஆசிரியராவார். இவர் இந்தி திரைப்பட இயக்குநர் சித்தார்த் ஆனந்தின் அஞ்சனா அஞ்சனி எனும் திரைப்படத்தில் உதவி இயக்குநராக பணியாற்றத் துவங்கி இயக்குநர் ஏ. ஆர். முருகதாஸ் இயக்கிய ஏழாம் அறிவு திரைப்படத்தில் உதவி இயக்குநராகவும், துப்பாக்கி திரைப்படத்தில் இணை இயக்குநராகவும் பணியாற்றினார். 2014ம் ஆண்டு அரிமா நம்பி எனும் திரைப்படம் மூலம் இயக்குநராக அறிமுகமாகி தற்பொழுது நடிகர் விக்ரம் நடிப்பில் உருவாகி வரும் இருமுகன் திரைப்படத்தை இயக்கி வருகிறார்.

பணியாற்றிய திரைப்படங்கள்
------------------------

| ஆண்டு | திரைப்படம் |  | குறிப்பு |
| --- | --- | --- | --- |
| இயக்குநர் | திரைக்கதை |
| 2014 | *அரிமா நம்பி* | Green tickY | Green tickY | விக்ரம் பிரபு, பிரியா ஆனந்து நடிப்பில் |
| 2015 | *டைனமைட்* |  | Green tickY | அரிமா நம்பியின் தெலுங்கு மீளுருவாக்கம் |
| 2016 | *இருமுகன்* | Green tickY | Green tickY | விக்ரம், நயன்தாரா, நித்யா மேனன் நடிப்பில் |

மேற்கோள்கள்
-----------

1. ↑  "முத்திரை பதிக்கிறார்களா ஏ.ஆர்.முருகதாஸ் உதவியாளர்கள் ?". *தினமலர்*. 2016-03-03.
டோத்தி எண், கொசைன் சார்பின் தனித்த மெய்மதிப்பு நிலைத்த புள்ளி
கணிதத்தில் **டோத்தி எண்** (*Dottie number*) என்பது

{\displaystyle \cos x=x,} என்ற சமன்பாட்டின் தனித்த மெய்யெண் மூலமாக அமைகின்ற மாறிலியாகும்.
இதில் {\displaystyle \cos } இன் தருமதிப்பு ஆரையங்களில் அமையும். 

டோத்தி எண்ணின் தசம விரிவு = {\displaystyle 0.739085...}.

டோத்தி எண், கொசைன் சார்பின் ஒற்றை மெய்மதிப்பு நிலைத்த புள்ளியாகும். மேலும் இது ஒரு விஞ்சிய எண்ணுமாகும்.

  

மெய்யெண் தளத்தில் {\displaystyle \cos x=x,} சமன்பாட்டிற்கு ஒரேயொரு தீர்வுதான் உள்ளது என்பதை இடைநிலை மதிப்புத் தேற்றத்தைக் கொண்டு எளிதாக அறியலாம். இச்சமன்பாட்டை சிக்கலெண்களுக்குப் பொதுமைப்படுத்த, {\displaystyle \cos z=z} ({\displaystyle z} ஒரு சிக்கலெண் மாறி) சமன்பாட்டிற்கு முடிவுறா எண்ணிக்கையிலான தீர்வுகள் கிடைக்கும்.

{\displaystyle {\frac {\pi }{2}}} இல் {\displaystyle f(x)=\cos(x)-x} இன் நேர்மாறு சார்புக்கு டெயிலரின் தொடரைப் பயன்படுத்தி டோத்தி எண்ணை தொடராக எழுதலாம்:

{\displaystyle {\frac {\pi }{2}}+\sum \_{n\,\mathrm {odd} }a\_{n}\pi ^{n},}
இதிலுள்ள {\displaystyle a\_{n}} ஒரு விகிதமுறு எண்ணாக இருப்பதுடன் n ஒற்றையெண் மதிப்புகளுக்குப் பின்னுள்ளவாறு வரையறுக்கப்படுகிறது:

{\displaystyle {\begin{aligned}a\_{n}&={\frac {1}{n!2^{n}}}\lim \_{m\to {\frac {\pi }{2}}}{\frac {\partial ^{n-1}}{\partial m^{n-1}}}{\left({\frac {\cos m}{m-\pi /2}}-1\right)^{-n}}\\&=-{\frac {1}{4}},-{\frac {1}{768}},-{\frac {1}{61440}},-{\frac {43}{165150720}},\ldots \end{aligned}}}

அடிக்குறிப்புகள்
----------------

1. ↑  Kaplan does not give an explicit formula for the terms of the series, which follows trivially from the Lagrange inversion theorem.

மேற்கோள்கள்
-----------

1. ↑  "OEIS A003957". *oeis.org*. 2019-05-26 அன்று பார்க்கப்பட்டது.
2. ↑  Eric W. Weisstein. "Dottie Number".
3. 1 2  Kaplan, Samuel R (February 2007). "The Dottie Number". *Mathematics Magazine* **80**: 73. doi:10.1080/0025570X.2007.11953455.. பார்த்த நாள்: 29 November 2017.
4. ↑  "OEIS A302977 Numerators of the rational factor of Kaplan's series for the Dottie number". *oeis.org*. 2019-05-26 அன்று பார்க்கப்பட்டது.
5. ↑  "A306254 - OEIS". *oeis.org*. 2019-07-22 அன்று பார்க்கப்பட்டது.

வெளியிணைப்புகள்
---------------

* Miller, T. H. (Feb 1890). "On the numerical values of the roots of the equation cosx = x". *Proceedings of the Edinburgh Mathematical Society* **9**: 80–83. doi:10.1017/S0013091500030868. .
* Salov, Valerii (2012). "Inevitable Dottie Number. Iterals of cosine and sine".
* Azarian, Mohammad K. (2008). "ON THE FIXED POINTS OF A FUNCTION AND THE FIXED POINTS OF ITS COMPOSITE FUNCTIONS". *International Journal of Pure and Applied Mathematics*. .
**டோங்பா எழுத்துக்கள்** (Dongba script), தென் சீனாவில் நாக்சி மக்கள் நடுவே புழக்கத்தில் இருந்த படவெழுத்து முறையாகும். நாக்சி மொழியில் இவ்வெழுத்து முறையை "மரப் பதிவுகள்" அல்லது "கற்பதிவுகள்" என்னும் பொருள்படும் சொற்களால் அழைத்தனர். கெபா அசையெழுத்து முறை, இலத்தீன் எழுத்து ஆகியவற்றுடன் இதுவும் நாக்சி மொழியை எழுதுவதற்கான ஒரு எழுத்துமுறையாக இருந்தது. இது ஏறத்தாழ ஆயிரம் ஆண்டுகள் பழமையானது. உருவங்கள் அற்ற பண்பியற் சொற்களைக் குறிப்பதற்கு வரியுருக்களை (glyphs) ஒலிக்குறிகளாகப் (rebuses) பயன்படுத்த முடியும். இவ்வெழுத்து முறையைப் பெரும்பாலும் ஒரு நினைவுக் குறியீடாகவே இருந்தது. இதனால் இக் குறியீடுகளை நாக்சி மொழியை எழுத்தில் வடிப்பதற்கான ஒரு நேரடியான முறையாகக் கொள்ள முடியாது. வெவ்வேறு நபர்கள் இவ் வரியுருக்களை வெவ்வேறு பொருள் குறிக்கும்படி பயன்படுத்தலாம்.

தோற்றமும் வளர்ச்சியும்
----------------------

*நாக்சி எழுத்துப்படியொன்றின் பக்கங்கள், டோங்பா படவெழுத்து முறையும், "கெபா" அசையெழுத்து முறையும் கலந்து எழுதப்பட்டிருப்பதைக் காட்டுகின்றன.*|  |  |

இதற்கு முற்பட்ட எழுத்து முறைகள் இருந்த சூழலில் உருவானாலும், டோங்பா எழுத்துமுறை ஒரு தனியான பண்டைய எழுத்து முறையாகத் தெரிகிறது. டோங்பா சமயக் கதைகளின்படி போன் சமயத்தை நிறுவிய தொன்பா சென்ராப் என்பவரே இந்த எழுத்துமுறையை உருவாக்கியதாகச் சொல்லப்படுகின்றது. சீன வரலாற்று ஆவணங்களின்படி டோங்பா கிபி ஏழாம் நூற்றாண்டில் தாங் வம்சத் தொடக்க காலத்திலேயே புழக்கத்தில் இருந்ததாகத் தெரிகிறது. 10 ஆம் நூற்றாண்டில் சோங் வம்சக் காலத்தில் டோங்பா நாக்சி மக்களிடையே பரவலாகப் புழங்கிவந்தது.

1949 ஆண்டு சீனாவில் இடம்பெற்ற கம்யூனிசப் புரட்சிக்குப் பின்னர் டோங்பாவின் பயன்பாட்டுக்கு ஆதரவு இருக்கவில்லை. சீனாவின் கலாச்சாரப் புரட்சிக் காலத்தில் பல எழுத்துப் படிகள் அழிக்கப்பட்டதாகத் தெரிகிறது. இன்று தப்பியுள்ள டோங்பா எழுத்துப்படிகளில் அரைப்பங்கு சீனாவிலிருந்து, ஐக்கிய அமெரிக்கா, செருமனி, எசுப்பெயின் போன்ற நாடுகளுக்கு எடுத்துச் செல்லப்பட்டவையாகும்.

1957 ஆம் ஆண்டில் சீன அரசு நாக்சி மொழிக்கு இலத்தீன் எழுத்து முறையைத் தழுவிய ஒலியன் எழுத்துமுறை ஒன்றை உருவாக்கியது. இன்று டோங்கா அழியும் நிலையில் உள்ளது. நாக்சிப் பண்பாட்டைப் பாதுகாக்கும் முயற்சியில் சீன அரசு இன்று டோங்கா அழிவதைத் தடுக்கும் முயற்சிகளில் ஈடுபட்டுள்ளது.
***காங்கேயம் வட்டம்*** (*Kangeyam taluk*) தமிழ்நாட்டின் திருப்பூர் மாவட்டத்தில் உள்ள 9 வட்டங்களில் ஒன்றாகும். இது தாராபுரம் வட்டத்தில் இருந்தது பிரிக்கப்பட்டு தனி வட்டமாக உருவாக்கப்பட்டது. காங்கேயம் வட்டம் தாராபுரம் வருவாய் கோட்டத்தின் கீழ் வரும்.  இந்த வட்டத்தின் தலைமையகமாக காங்கேயம் நகரம் உள்ளது. இந்த வட்டத்தின் கீழ் 4 உள்வட்டங்களும், 44 வருவாய் கிராமங்களும் உள்ளது.
இவ்வட்டத்தில் காங்கேயம் ஊராட்சி ஒன்றியம் மற்றும் வெள்ளக்கோயில் ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 209,385 மக்கள்தொகை கொண்டது. மக்கள்தொகையில் 104,751 ஆண்களும், 104,634 பெண்களும் உள்ளனர். 64,069 குடும்பங்கள் கொண்ட இவ்வட்ட மக்கள்தொகையில் கிராமப்புறங்களில் 59.1% வாழ்கின்றனர். இவ்வட்டத்தின் எழுத்தறிவு 73.47% மற்றும்பாலின விகிதம் 1,000 ஆண்களுக்கு, 999 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 16257 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 917 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 41,090 மற்றும் 111 ஆகவுள்ளனர். மக்கள்தொகையில் இந்துக்கள் 95.99%, இசுலாமியர்கள் 1.3% , கிறித்தவர்கள் 2.01% மற்றும் பிறர் 0.69% ஆகவுள்ளனர்.

மேற்கோள்கள்
-----------

1. ↑  திருப்பூர் மாவட்டத்தின் வருவாய் வட்டங்கள்
2. ↑  காங்கேயம் வட்டத்தின் வருவாய் கிராமங்கள்
3. ↑  காங்கேயம் வருவாய் வட்டத்தின் மக்கள்தொகை பரம்பல்

| * பா
* உ
* தொ
திருப்பூர் மாவட்டம் |
| --- |
| மாவட்ட தலைநகரம் | 
* திருப்பூர்

 |  |
| மாநிலம் | 
* தமிழ்நாடு

 |
| பகுதி | 
* கொங்கு நாடு

 |
| வட்டங்கள் | 
* திருப்பூர் வடக்கு வட்டம்
* திருப்பூர் தெற்கு வட்டம்
* அவிநாசி வட்டம்
* பல்லடம் வட்டம்
* உடுமலைப்பேட்டை வட்டம்
* தாராபுரம் வட்டம்
* காங்கேயம் வட்டம்
* மடத்துக்குளம் வட்டம்
* ஊத்துக்குளி வட்டம்

 |
| மாநகராட்சி | 
* திருப்பூர் மாநகராட்சி

 |
| நகராட்சிகள் | 
* வெள்ளக்கோயில்
* பல்லடம்
* உடுமலைப்பேட்டை
* தாராபுரம்
* காங்கேயம்
* திருமுருகன்பூண்டி

 |
| பேரூராட்சிகள் | 
* ருத்திராவதி
* அவிநாசி
* குன்னத்தூர்
* கணியூர்
* குளத்துப்பாளையம்
* கொமாரலிங்கம்
* சின்னக்கம்பாளையம்
* சாமளாபுரம்
* சங்கரமநல்லூர்
* தளி
* மடத்துக்குளம்
* முத்தூர்
* மூலனூர்
* ஊத்துக்குளி

 |
| ஊராட்சி ஒன்றியங்கள் | 
* திருப்பூர்
* அவிநாசி
* பல்லடம்
* உடுமலைப்பேட்டை
* தாராபுரம்
* காங்கேயம்
* குண்டடம்
* குடிமங்கலம்
* வெள்ளக்கோயில்
* ஊத்துக்குளி
* பொங்கலூர்
* மூலனூர்
* மடத்துக்குளம்

 |
| ஆன்மிகத் தலங்கள் | 
* பகுப்பு:திருப்பூர் மாவட்டத்திலுள்ள இந்துக் கோயில்கள்

 |
| இணையதளம் |  |
மன்னர் மெனாண்டரின் பௌத்தம் தொடர்பான கேள்விகளுக்கு நாகசேனர் விடையளித்தல்
**நாகசேனர்** (Nāgasena), சர்வாஸ்திவாத பௌத்தப் பிரிவின் நிறுவனரும், கி மு 150ல் காஷ்மீரில் பிறந்த  பாளி மொழி அறிஞரும் ஆவார்.

இந்தோ கிரேக்க மன்னர் மெனாண்டரின் பௌத்த சமயம் தொடர்பான கேள்விகளுக்கு, நாகசேனர் பதில் அளிக்கும் வண்ணம் அமைந்த, **மிலிந்த பன்கா** எனும் பாலி மொழி பௌத்த நூலை இயற்றியவர்.

பௌத்த மெய்யியல் நூலான திரிபிடகத்தை, பாடலிபுத்திரத்தில், தான் ஒரு கிரேக்க பௌத்த பிக்குவிடமிருந்து கற்றதாக நாகசேனர், தான் இயற்றிய **மிலிந்த பன்கா** நூலில் குறித்துள்ளார். மேலும் கிரேக்க பௌத்த குருவின் வழிகாட்டுதலின் படி, தனக்கு ஞானம் ஏற்பட்டு, போதிசத்துவ நிலை அடைந்ததாக கூறுகிறார். மகாயான பௌத்தப் பிரிவில், நாகசேனர் 18 அருகதர்களில் ஒருவராகப் போற்றப்படுகிறார்.

மேற்கோள்கள்
-----------

1. ↑  Xing 2005, ப. 26.
2. ↑  Jestice 2004, ப. 621.
3. 1 2  மிலிந்தனின் கேள்விகள்
4. ↑  GLIMPSES OF KISHTWAR HISTORY BY D.C.SHARMA
5. ↑  Scratched Ear Lohan: Nagasena

### ஆதார நூற்பட்டியல்

* Jestice, Phyllis G (2004). *Holy People of the World: A Cross-cultural Encyclopedia*. ABC-CLIO. பன்னாட்டுத் தரப்புத்தக எண்:978-1-57607-355-1. .
* Xing, Guang (1 January 2005). *The Concept of the Buddha: Its Evolution from Early Buddhism to the Trikāya Theory*. Psychology Press. பன்னாட்டுத் தரப்புத்தக எண்:978-0-415-33344-3. .
**எஸ். நீலகண்டன்** (19, திசம்பர், 1936- 19, மார்ச், 2023) என்பவர் தமிழ்நாட்டைச் சேர்ந்த வழக்கறிஞர், பொருளியல் அறிஞர், பேராசிரியர், ஆய்வாளர், எழுத்தாளர் ஆவார். இவர் பொருளியல் சிந்தனை வரலாறு, சமூக அறிவியலின் மெய்யியல், மார்சியப் பொருளாதாரம், செவ்வியல் பொருளாதாரம், ஆஸ்திரியப் பொருளாதாரம் ஆகியவற்றில் நிபுணத்துவம் வாய்ந்தவராக இருந்தார்.

பிறப்பும், கல்வியும்
--------------------

எஸ். நீலகண்டன் தமிழ்நாட்டின், இப்போதைய கரூர் மாவட்டதில் உள்ள செட்டிப்பாளையம் என்ற சிற்றூரில் 1935 திசம்பர் 19 அன்று பிறந்தார். கரூர் நகராட்சிப் பள்ளி, வேலூர் கந்தசாமிக் கவுண்டர் உயர்நிலைப்பள்ளி ஆகியவற்றில் பள்ளிப் படிப்பையும், மதுரை அமெரிக்கன் கல்லூரி, சென்னை பச்சையப்பன் கல்லூரி, சென்னை சட்டக் கல்லூரி ஆகியவற்றில் கல்லூரிப் படிப்பையும் முடித்தார்.

தொழில்
------

சட்டப் படிப்பை முடித்த பின்னர் எஸ். நீலகண்டன் நீதியரசான பி. எஸ். கைலாசத்திடம் வழக்கறிஞர் பயிற்சி பெற்றார். பின்னர் சென்னை உயர்நீதி மன்றத்தில் வழக்கறிஞராக தன் தொழில் வாழ்கையைத் துவக்கினார். 1960 அக்டோபரில் உதகமண்டலத்தில் உள்ள அரசு கலைக் கல்லூரியில் பொருளியல் உதவி விரிவுரையாளராகப் பணியில் சேர்ந்தார். சேலம் அரசு கலைக் கல்லூரியிலும் பொருளியல் கற்பித்தார். *சொத்துரிமையும் இந்திய அரசமைப்புச் சட்டமும் பொருளியல் மாற்றங்களும்* என்ற தலைப்பில் ஆய்வு செய்து 1979 இல் முனைவர் பட்டம் பெற்றார். பின்னர் திருவாரூர் அரசு கலைக் கல்லூரியில் பொருளியல் துறைத் தலைவராக பொறுப்பேற்றார். 1980 இல்சென்னைப் பல்கலைக்கழகத்தில் பொருளியல் பேராசிரியராக பதவி உயர்வு பெற்ற இவர், அப்பல்கலைக்கழகத்தின் திருச்சிராப்பள்ளி கிளை முதுகலை மையத்தில் நியமிக்கபட்டார். அப்போது துவக்கபட்ட பாரதிதாசன் பல்கலைக்கழகத்தில் முதலில் இவர் மட்டுமே பொருளியல் பேராசிரியராக பொறுப்பில் இருந்தார். 

அமெரிக்க அரசின் புல்பிரைட் வெகுமதி மூலம் 1986-87 இல் அமெரிக்காவின் செயிண்ட் லூயிசில் உள்ள வாசிங்டன் பல்கலைக்கழகத்துக்குச் சென்று பேராசிரியர் டக்ளஸ் நார்த்திடம் (1993 இல் டக்ளஸ் நோபல் பரிசு பெற்றார்) 
புதிய அமைப்புவாதப் பொருளாதாரம் பயின்றார். நார்த்திடம் பெற்ற தாக்கத்தினால் 1988 இல் *இந்தியாவில் அடிமை வம்சதின் ஆட்சிக் காலத்தில் நிலைத்தன்மை மற்றும் மாற்றம் (1206-1290): புதிய அமைப்புவாதப் பொருளாதாரம் மூலம் ஒரு விளக்கம்* என்னும் ஆய்வுக் கட்டுரையை நீலகண்டன் வெளியிட்டார்.

பாரதிதாசன் பல்கலைக்கழகத்தில் பொருளியில் துறைத் தலைவராக பணியாற்றிவந்த நிலையில், 1990 இல் சென்னை வளர்ச்சி ஆராய்ச்சி நிறுவனத்தின் இயக்குநராக பொறுப்பேற்றார். 1995 இறுதியில் ஓய்வு பெறும் வரை அங்கேயே பணியாற்றினார்.

1998 ஆண்டுக்குப் பிறகு தன் சொந்த ஊரான கோபிச்செட்டிப்பாளையத்துக்கு திரும்பினார். 19, மார்ச், 2023 அன்று இறந்தார்.

எழுதிய நூல்கள்
--------------

* நவீன அமைப்புப் பொருளியலும் விவசாய மாற்றமும்: ஓர் அரிச்சுவடி
* ஒரு நகரமும் ஒரு கிராமமும்: கொங்குப் பகுதியில் சமூக மாற்றங்கள் (2008)
* ஆடம் ஸ்மித் முதல் கார்ல் மார்க்ஸ் வரை: செவ்வியல் அரசியல் பொருளாதாரம் (2012)
* நவ செவ்வியல் பொருளியல் (2021)
* Socio-Economic Changes in Western Tamil Nadu (வெளிவர உள்ளது)

மேற்கோள்கள்
-----------

1. 1 2 3 4  "எஸ்.நீலகண்டன்: நவ செவ்வியல் பொருளாதார அறிஞர்!". *Hindu Tamil Thisai*. 2023-03-23. 2023-05-31 அன்று பார்க்கப்பட்டது.
2. 1 2 3 4  "எம்ஐடிஎஸ் நிறுவனமும் தமிழும்". *Hindu Tamil Thisai*. 2021-11-21. 2023-05-31 அன்று பார்க்கப்பட்டது.
3. ↑  நவ செவ்வியல் பொருளியல்
4. ↑  "MIDS - Madras Institute of Development Studies". *www.mids.ac.in*. 2023-05-31 அன்று பார்க்கப்பட்டது.
**உமாமி** (**Umami**旨味) என்பது மாந்தர்கள் தங்கள் நாவில் உணரும் ஒரு சுவை.
இச்சுவைக்கு நேரான பெயர் தமிழிலோ பெரும்பாலான பிறமொழிகளிலோ (சீன, நிப்பானிய மொழிகளைத்தவிர) இல்லை. இச்சொல் நிப்பானிய மொழியில் இருந்து பெற்றது. மாந்தர்கள் நாவால் உணரும் உவர்ப்பு (கரிப்பு), இனிப்பு, புளிப்பு, கசப்பு ஆகிய நான்கு அடிப்படைச் சுவைகளைப்போல் புதிதாக ஓர் ஐந்தாவது சுவையாக உமாமி என்னும் சுவையை அறிவியல் உலகில் ஏற்றுக்கொண்டுள்ளார்கள். இது குளூட்டாமேட் (glutamate) என்னும் வேதியியல் பொருளை நாவில் உள்ள சுவைமொட்டுகள் உணர்வதால் ஏற்படும் சுவை என்று கண்டுபிடித்துள்ளார்கள். குளூட்டாமேட்டின் சுவையை 1908 இல் *கிக்குனே இக்கேடா* (Kikunae Ikeda)என்பவர், கடல் களைச்செடி (seaweed) யாக உள்ள *கொம்பு* (Kombu) என்னும் பொருளில் உள்ள சுவையில் இருந்து கண்டுபிடித்தார்.

இச்சுவையை அண்மையில்தான் மேற்கு நாடுகளில் தனியான ஒரு சுவையாக அறிந்து ஏற்றுக் கொண்டிருக்கின்றார்கள். இச்சுவையை சீன மொழியில் *சியன் வெ* (鮮味) (புதுச் சுவை) என்று கூறுகிறார்கள். ஆங்கிலத்தில் "நற்சுவை" (deliciousness, savory) என்கிறாகள். இச்சுவையை நாவில் உள்ள சிறப்பான (தனித்தேர்வு) சுவைமொட்டுகள் உணர்கின்றன என்று கண்டுபிடித்துள்ளார்கள். இச்சுவைக்கு இயற்கையில் உள்ள குளூட்டாமிக் காடி அல்லது குளூட்டாமேட் காரணம் என்று கருதுகிறார்கள். இது இறைச்சி, பால்திரளி (cheese), மற்றும் புரதம் நிரைய உள்ள பொருட்களில் காணப்படுகின்றது. உணவில் மோனோ சோடியம் குளூட்டாமேட் கலந்து இருந்தால் நாவில் உள்ள இந்த உமாமி (துவர்ப்பு)ச் சுவை உணரும் சுவை மொட்டுகள் தூண்டப்பட்டு, நற்சுவை தருவதாக மக்கள் உணர்கின்றார்கள். நூறுகிராம் எடையுள்ள உணவுப்பொருளை எடுத்துக்கொண்டால் அதில் உமாமி சுவைதரும் மோனொ சோடியம் குளூட்டாமேட் எவ்வளவு உள்ளது என்பதற்கு சில எடுத்துக்காட்டுகள்:

|
|  |
| உணவுப்பொருள்  100 கிராம் | குளூட்டாமேட் (மில்லி கிராம்) |
| மீன் | 140 |
| தக்காளி | 140 |
| மாட்டிறைச்சி | 33 |
| பார்மெசான் பால்திரளி | 1200 |
| கோழிக்கறி | 44 |
| சோளம் | 130 |
| காளான் | 140 |

இந்த குளூட்டாமிக் காடி ஆசிய உணவுகளில் பரவலாகப் நெடுங்காலமாக பயன்பாட்டில் இருந்து வந்துள்ளது. தமிழர்களின் சமையலில் பல்வேறு பருப்புகளிலும், கிழக்கு ஆசிய நாடுகளில் சோயா சாசு (soy sauce), மீன் சாசு (fish sauce) போன்றவற்றிலும், இத்தாலிய பார்மீசான் பால்திரளி (parmesan cheese ) ஆகியவற்றில் காணப்படுகின்றது. இது நேரடியாக மோனோ சோடியம் குளூட்டாமேட்டில் இருந்தும் கிடைக்கின்றது .

மேலும் காண்க
------------

அறுசுவை

சுவை

மேற்கோள்களும் குறிப்புகளும்
---------------------------

* குளூட்டாமேட் பற்றிய கருத்துச்செய்திகள் நிறுவனம் பரணிடப்பட்டது 2009-02-01 at the வந்தவழி இயந்திரம்

1. ↑  Ikeda, Kikunae (1909). "New Seasonings[japan.]". *Journal of the Chemical Society of Tokyo* **30**: 820–836.
2. ↑  Ikeda, Kikunae (2002). "New Seasonings" (பி.டி.எவ்). *Chemical Senses* **27** (9): 847–849. doi:10.1093/chemse/27.9.847. பப்மெட்:12438213.. பார்த்த நாள்: 2007-12-30.
3. ↑  Sherry Seethaler, "UCSD-led Team Discovers How We Detect Sour Taste", University of California, San Diego, August 23, 2006.
4. ↑  "குளூட்டாமேட் நிறுவனத் தளம்". 2009-01-16 அன்று மூலம் பரணிடப்பட்டது. 2009-01-27 அன்று பார்க்கப்பட்டது.
5. ↑  Moskin, Julia (2008-03-05). "Yes, MSG, the Secret Behind the Savor". *New York Times*.. பார்த்த நாள்: 2008-08-09.
**காங்கேயன் பிள்ளைத்தமிழ்** என்னும் பெயரில் இரண்டு நூல்கள் இருந்ததாகக் கல்வெட்டு ஆவணங்களிலிருந்து தெரியவருகின்றன. ஒன்று *கண்ணமங்கலம் காங்கேயன்* மீது பாடப்பட்ட பிள்ளைத்தமிழ். மற்றொன்று *நியமம் காங்கேயன்* மீது பாடப்பட்ட பிள்ளைத்தமிழ். 
பாடப்பட்ட இருவரும் மாறவர்மன் சுந்தர பாண்டியனின் அலுவலர்கள்.

**சிறு பெரிச்சியூர்க் கொடிக்கொண்டான் பெரியான் ஆதிச்ச தேவன்** என்னும் புலவர் இந்த இரண்டு நூல்களையும் பாடியவர்.

கண்ணமங்கலம் காங்கேயன் மீது பாடப்பட்ட பிள்ளைத்தமிழ்
--------------------------------------------------

மாறவர்மன் சுந்தரபாண்டியன் (கி.பி. 1216-1238) அவைக்களப் புலவராக விளங்கியவர் காரணை விழுப்பரையர் என்னும் புலவர். இவரது நண்பர் ஆதிச்ச தேவன். சுந்தர பாண்டியனின் அலுவலன் காங்கேயன். இவன் திண்டிவனம் வட்டம் கண்ணமங்கலம் என்னும் ஊரில் வாழ்ந்தவன். விழுப்பரையர் தன் நண்பர் ஆதிச்ச தேவனை கண்ணமங்கலம் காங்கேயனுக்கு அறிமுகம் செய்துவைத்தார். கண்ணமங்கலம் காங்கேயன் மீது பிள்ளைத்தமிழ் நூல் ஒன்று பாடுமாறும் செய்தார். ஆதிச்ச தேவன் பாடினார். இது ஒரு காங்கேயன் பிள்ளைத்தமிழ்.

நியமம் காங்கேயன் மீது பாடப்பட்ட பிள்ளைத்தமிழ்
---------------------------------------------

இந்த நூல் தேராற்றுப் படுகையில் உள்ள நியமம் என்னும் ஊரில் வாழ்ந்த கண்டன் உதயஞ்செய்தான் காங்கேயன் என்பவன் மீது பாடப்பட்டது. பாட்டுக்குப் பரிசாகப் புலவருக்குச் சாத்தனேரி என்னும் ஊரில் இருந்த நிலங்களை இந்தக் காங்கேயன் வழங்கினான்.

கருவிநூல்
---------

* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

அடிக்குறிப்பு
-------------

1. ↑  இந்தச் செய்தி இந்தப் பாண்டியனின் மெய்க்கீர்த்தியில் சொல்லப்பட்டுள்ளது.
2. ↑  இதே மாறவர்மன் சுந்தர பாண்டியனின் ஆட்சியாண்டு 12 (1230) –ல் பாண்டிநாட்டு பெரிச்சிகோயில் சிவாலக் கல்வெட்டு இதனைக் குறிப்பிடுகிறது.
**தமிழ்ச்சாரல்** (ஆங்கிலம்: Tamilcharal) என்பது மத்திய ஆப்பிரிக்க நாடான காங்கோ மங்களாட்சி குடியரசு நாட்டில் இருந்து வெளிவரும் தமிழ் மாத இதழ். காங்கோ இளைஞர் பண்பாட்டு மன்றம் என்ற காங்கோ வாழ் தமிழர்களின் பண்பாட்டு மன்றத்தின் வெளியீடாக வருகிறது. 2013 ஆம் ஆண்டு மின்னிதழாக அறிமுகப்படுத்தப்பட்ட இதழானது, 2014 முதல் அச்சு வடிவம் பெற்றது. இதன்மூலம் ஆப்பிரிக்கா கண்டத்திலிருந்து வெளிவரும் முதல் தமிழ் மாத இதழ் என்ற பெருமையை பெறுகிறது.[]

தோற்றம்
-------

காங்கோ வாழ் தமிழர்களுக்கிடையே தமிழின் பெருமைகளை பரப்பவும், தற்கால அரசியல், பொருளாதாரம், நாட்டு நடப்புகள், சமையற்கலை, கதை, கட்டுரை, கவிதை இன்னபிற வடிவிலான அறிவுக் கருவூலங்களைக் கொண்டு சேர்க்கவும் கடந்த 2013 ஆண்டில் அன்றைய காங்கோ தமிழ் இளைஞர் பண்பாட்டு மன்றத்தின் தலைவர் ஜெரால்டு முத்து மற்றும் சௌந்தரராஜன் அவர்களின் உதவியினாலும் மின்னிதழாக வெளிவர ஆரம்பித்தது.

விரிவாக்கம்
-----------

அதன்பின்னர், 2014 ஆண்டிலிருந்து இம்மின்னிதழுக்கு ஆசிரியராக பொறுப்பேற்ற திரு.சிதம்பரம் அவர்களது சீரிய உழைப்பினால் மின்னிதழ் "தமிழ்ச்சாரல் "என்ற தகுதியான பெயரையும் புதுப்பொலிவையும் பெற்று விளம்பரதாரர் உதவியினால் அச்சு வடிவேறி கின்ஷாசா வாழ் தமிழர் ஒவ்வொருவரின் வாசிப்பிற்கும் மாதாமாதம் கிடைக்கப்பெறுகிறது. 

கட்டுரையாளர்கள், எழுத்தாளர்கள், கவிஞர்கள், குழந்தை ஓவியர்கள், மகளிர் படைப்பாளிகள் என்று பலருக்கான வாய்ப்புக் களமாக இருக்கும் தமிழ்ச்சாரலானது மன்ற உறுப்பினர்களுக்கு மின்னஞ்சல் மற்றும் அச்சுவடிவிலும் இணைய நூல் தளத்திலும் படிக்க கிடைக்கிறது.

படைப்பாளர்கள்
-------------

ஆப்பிரிக்காவில் வசித்துவரும், தமிழ் சிறுவர் இலக்கியத்தில் பெரும் பங்காற்றிவரும், கொ மா கோ இளங்கோ அவர்களின் சிறுகதைகள் இடம்பெறுகின்றன.

மேற்கோளகள்
----------

1. ↑  "Africa Tamil Charal Magazine - Get your Digital Subscription". *Magzter* (ஆங்கிலம்). 2022-10-24 அன்று பார்க்கப்பட்டது.
உயிரியல் வகைப்பாடு
**பேரினம்** (*Genus*) (இலங்கை வழக்கு-**சாதி**) என்பது உயிரினங்களின் வகைப்பாட்டில் பயன்படுத்தப்படும் ஒரு பெயரீட்டுத் தரநிலை (taxonomic rank) ஆகும். இது சிற்றினத்திற்கு மேல் நிலையிலும், குடும்பத்திற்கு கீழ் நிலையிலும் உள்ள ஒரு வகைப்பாட்டு தரநிலை ஆகும். பல சிற்றினங்கள் அடங்கியது ஒரு பேரினம். ஒரு உயிரியின் விலங்கியல் பெயரில் முதலில் வருவது பேரினப் பெயராகும். ஒரு பேரினத்தின் கீழ் பல சிற்றினங்கள் உள்ளன. உதாரணமாக, *பாந்தெரா லியோ* (சிங்கம்) மற்றும் *பாந்தெரா ஓன்கா* (ஜாகுவார்) ஆகியவை *பாந்தெரா* பேரினத்தில் உள்ள இரண்டு சிற்றினங்கள் ஆகும். *பாந்தெரா* என்பது *பெலிடே* குடும்பத்தில் உள்ள ஒரு பேரினமாகும். இந்தப் பேரினம் என்னும் அலகு, சில சமயங்களில் துணைப்பேரினங்களாகப் பிரிக்கப்படுவதும் உண்டு. எனினும் பேரினத்துக்குக் கீழுள்ள பொதுவான அடுத்த பெயரீட்டுத் தரநிலை சிற்றினம் ஆகும். பேரினம் என்பதை புற உடலமைப்பு முதலான முறைகளிலும், மரபணு வகை உறவாட்டங்களின் (டி. என். ஏ புணர்வுகள்) அடிப்படையிலும் துல்லியமாக வரையறை செய்வது தொடர்பில் இன்னும் விவாதங்கள் நடைபெற்று வருகின்றன. அறிவியல் பெயரீட்டு விதிகளின்படி, ஒவ்வொரு பேரினமும் அதனுள் அடங்கும் ஒரு மாதிரி இனமும் குறிப்பிடப்படுகின்றது.

பேரினம் என்பது இலங்கை வழக்கு **சாதி** என்பதாகும். இருசொற் பெயரீட்டு முறைப்படி உயிரினங்கள் பெயரிடப்படும்போது, முதலில் வரும் சொல் உயிரினத்தின் பேரினத்தைக் குறிக்கும் சொல்லாகும். இரண்டாவது சொல் உயிரினத்தின் இனத்தைக் குறிக்கும் சொல்லாகும்.

மேற்கோள்கள்
-----------

1. ↑   [www.textbooksonline.tn.nic.in *உயிரியல் விலங்கியல் - மேல்நிலை முதலாம் ஆண்டு தொகுதி 1*] (முதல் ). தமிழ்நாடு அரசு. 2018. பக். 10. www.textbooksonline.tn.nic.in. பார்த்த நாள்: 27 April 2020.
2. ↑

| * பா
* உ
* தொ
 உயிரியல் வகைப்பாட்டு படிநிலைகள் |
| --- |
|  |  |  |  | Magnorder |  |  |  |  |
| **ஆட்களம்** பெரும்இராச்சியம் | **பெருந்தொகுதி** | பெருவகுப்பு |  | பெருவரிசை | பெருங்குடும்பம் | Supertribe |  | மீத்திறச் சிற்றினம் |
| **இராச்சியம்** | **தொகுதி** | **வகுப்பு** | படையணி | **வரிசை** | **குடும்பம்** | இனக்குழு | **பேரினம்** | **இனம்** |
| துணை இராச்சியம் | துணைத்தொகுதி | துணைவகுப்பு | Cohort (biology) | துணைவரிசை | துணைக்குடும்பம் | துணையினக்குழு | துணைப்பேரினம் | துணையினம் |
| Infrakingdom/Branch | தொகுதி கீழ்நிலை | Infraclass |  | Infraorder |  |  | பிரிவு | Infraspecific name (botany) |
|  | Microphylum | Parvclass |  | Parvorder |  |  | தொடர் | பல்வகைமை |
|  |  |  |  |  |  |  |  | வடிவம் (தாவரவியல்) |
**இரபீக் கசுனவி** (Rafiq Ghaznavi) (1907 – மார்ச் 2, 1974) இவர் பிரித்தானிய இந்தியாவில் இசைக்கலைஞராகவும்,  நடிகராகவும் இருந்தார். அப்துல் ரஷீத் கர்தாரின் 'ஹீர் ரஞ்சா' (1932), மெஹபூப் கானின் 'தக்தீர்' ( 1943), 'ஏக் தின் கா சுல்தான்' (1945) போன்றப் படங்களில் இவரது பங்களிப்பு இருந்தது.  இவர், லாகூரின் இசுலாமியா கல்லூரியில் கல்வி பயின்றார்.

இவரது மூதாதையர்கள் முதலில் ஆப்கானித்தானின் காசுனியில் இருந்து வந்தவர்கள். 1947 இல் இந்தியப் பிரிப்புக்குப் பின்னர், இவர் பாக்கித்தானின் லாகூருக்கு குடிபெயர்ந்தார். பின்னர், இவர் பாக்கித்தானின் கராச்சிக்கு குடிபெயர்ந்தார். பாக்கித்தானில், இயக்குனர் அஷ்பக் மாலிக் என்பவரின் திரைப்படமான பர்வாஸ் (1954), இயக்குனர் அஜீஸ் அகமதுவின் மண்டி (1956) ஆகிய படங்களுக்கு இசையமைத்தார். பின்னர் இவர் பாக்கித்தானின் வானொலியில் சேர்ந்து, இசை இயக்குனராக வானொலி நிகழ்ச்சிகளுக்கு பிரத்யேகமாக தன்னை அர்ப்பணித்துக் கொண்டார்.

இவர் 1974 மார்ச் 2 அன்று தனது 67 வயதில் கராச்சியில் இறந்தார்.

மேற்கோள்கள்
-----------

1. 1 2 3  Profile and biodata of Rafiq Ghaznavi on muvyz.com website Retrieved 6 February 2018
2. ↑  Damodar Ranade, Ashok (2006). *Hindi Film Song: Music Beyond Boundaries*. Bibliophile South Asia. பக். 176. .
3. ↑  Rafiq Ghaznavi - Singer, Actor and Music Director of the 1940s Retrieved 6 February 2018

வெளி இணைப்புகள்
---------------

* ஐ.எம்.டி.பி இணையத்தளத்தில் Rafiq Ghaznavi
* Rare Pictures of Rafiq Ghaznavi by Rashid Ashraf
**இரேவண்ணா உமாதேவி நாகராஜ்** (*Revanna Umadevi Nagaraj*) (பிறப்பு 11 பிப்ரவரி 1965), ஆங்கில கோல்மேசை ஆட்டம் (பில்லியர்ட்ஸ்) மற்றும் மேடைக் கோற்பந்தாட்டத்தில் ஒரு இந்திய தொழில்முறை வீரர் ஆவார்.  இவர் உலக மகளிர் கோல்மேசை ஆட்டத்தில் வாகையாளராகவும் (2012) ஆறு முறை இந்திய தேசிய கோல்மேசை ஆட்டத்தில் வாகையாளாருமாவார். இவர் இலண்டன் 2012 வாகையாளர் போட்டியின்போது உலக தரவரிசையில் 13வது இடத்திலிருக்கும் இவா பால்மியசை தோற்கடித்து உலக வாகையாளரானார்.

வாழ்க்கை
--------

உமாதேவி 1965 இல் பிறந்தார். உமாதேவி தனது வாழ்க்கையின் நடுவே, கோல்மேசை ஆட்டத்தில் தனது திறமையை உணர்ந்தார். பெங்களூரில் தட்டச்சராகப் பணிபுரிந்தபோது, கர்நாடக அரசு செயலகச் சங்கத்திற்குச் சென்று மேசைப்பந்தாட்டத்தை விளையாடினார். ஒரு நாள், பயிற்சிக்காக நீண்ட நேரம் காத்திருந்தபோது, அடுத்துள்ள கோல்மேசை ஆட்டதிற்கு செல்ல முடிவு செய்து, படிப்படியாக விளையாட்டை நேசிக்க ஆரம்பித்தார். அதற்குப் பின், முக்கிய கோல்மேசை ஆட்ட வீரர்கள் மற்றும் பயிற்சியாளர்களான அரவிந்த் சவுர், எஸ். ஜெய்ராஜ், எம்.ஜி ஜெயராம் ஆகியோரிடம் பயிற்சி பெற்றார். 2012 ஆம் ஆண்டில், உமாதேவி உலக கோல்மேசை ஆட்ட வாகையாளர் பட்டத்தையும், 8 பந்துகள் பிரிவில் தேசிய வாகையாளர் பட்டத்தையும் வென்றார்.

விருதுகள்
---------

2009 ஆம் ஆண்டு கர்நாடக அரசால் கோல்மேசை ஆட்டத்திற்கான இவரது பங்களிப்பிற்காக ஏகலைவா விருது வழங்கப்பட்டது. கோல்மேசை ஆட்ட வாகையாளர் பட்டத்தையும், 8 பந்துகள் பிரிவில் தேசிய வாகையாளர் பட்டத்தையும் வென்றார். இந்தியாவில் 2017 ஆம் ஆண்டின் 30 சிறந்த பெண் சாதனையாளர்களின் பட்டியலில் இந்தியக் குடியரசுத் தலைவர் ராம்நாத் கோவிந்திடம் இருந்து நாரி சக்தி விருது பெற்றார்.

சான்றுகள்
---------

1. ↑  "R. Umadevi". *www.cuesportsindia.com*. 27 June 2014 அன்று மூலம் பரணிடப்பட்டது. 2018-05-03 அன்று பார்க்கப்பட்டது.
2. ↑  "How Umadevi Transformed Herself From A Shy Typist To A Billiards World Champion" (in en-US). *The Better India*. 2014-06-03. .
உமா வரதராஜன்
**உமா வரதராஜன்** (உடையப்பா மாணிக்கம் வரதராஜன்) கிழக்கிலங்கை, பாண்டிருப்பு, கல்முனை, இலங்கை ஈழத்தின் குறிப்பிடத்தக்க சிறுகதையாசிரியர்களுள் ஒருவர். இவரது சிறுகதைகள் கணையாழி, கீற்று, களம், வீரகேசரி, இந்தியா டுடே ஆகியவற்றில் வெளிவந்துள்ளன. கவிதை, விமர்சனம், பத்தியெழுத்து, ஆகிய பிரிவுகளில் ஈடுபட்டிருந்தாலும் முதன்மையாக சிறுகதையாசிரியராகவே அறியப்படுகின்றவர். தாத்தா (உடையப்பா), தந்தை (மாணிக்கம்) ஆகியோரின் பெயர்களின் முதலெழுத்துக்களை இணைத்து *உமா வரதராஜன்* ஆனவர்.

வாழ்க்கைச் சுருக்கம்
--------------------

சிங்கர் (ஸ்ரீ லங்கா) நிறுவனத்தின் சிரேஷ்ட அதிகாரியாகப் பணியாற்றியவர்.

எழுத்துலக வாழ்வு
----------------

**உமா வரதராஜன்** ஈழத்துச் சிற்றிதழ்கள் சிலவற்றின் ஆசிரியர். தனது 17வது வயதிலேயே காலரதம் என்ற என்ற சிற்றிதழை மீலாத்கீரன் உடன் இணைந்து நடாத்தியவர். **அன்டனி பால்ராஜ்** என்ற புனைபெயரில் *களம்* என்ற சிற்றிதழின் இணை ஆசிரியராக இருந்தவர். *வியூகம்* என்ற இதழைத் தொடங்கியவர். *வியூகம்* நான்கு இதழ்கள் வெளி வந்தன. திரைப்படங்கள் தொடர்பில் பத்தி எழுத்துக்களையும் எழுதி வருகிறார். 'மூன்றாம் சிலுவை' இவரது முதல் நாவல். இவரது சில சிறுகதைகள் ஆங்கிலம், ஜேர்மன், சிங்கள மொழிகளில் பெயர்க்கப்பட்டுள்ளன.

தொலைக்காட்சி
------------

ரூபவாஹினி தொலைக்காட்சி தொகுப்பாளராகவும் பணியாற்றுகின்றார்.

எழுதிய நூல்கள்
--------------

* *உள்மன யாத்திரை* (பதின்மூன்று சிறுகதைகளின் தொகுப்பு)
* *மூன்றாம் சிலுவை* (நாவல், காலச்சுவடு பதிப்பகத்தின் வெளியீடு)

விருதுகள்
---------

* *இலங்கை வடகிழக்கு மாகாணசபை விருது* உள்மன யாத்திரை (1989)' நூலுக்கு.

வெளி இணைப்புகள்
---------------

* வியூகம் பரணிடப்பட்டது 2010-10-31 at the வந்தவழி இயந்திரம்
* காலரதம் 2
இராணியாரின் வசந்தமாளிகை
இராணியாரின் வசந்தமாளிகை உள்தோற்றம்
**தமுக்கம் அரண்மனை** (*Tamukkam Palace*) அல்லது **இராணி மங்கம்மாள் அரண்மனை**, தமிழ்நாடு மாநிலத்தில், மதுரையின் வடகிழக்குப் பகுதியில் அமைந்துள்ள பழமையான அரண்மனையாகும். *தமுக்கம்* என்றால் கோடைக் காலத்தில் இளைப்பாறும் இடம் அல்லது வசந்த மாளிகை என்று பொருள். 1670ல் கட்டப்பட்ட இந்த அரண்மனை, நாயக்க வம்சத்தை சேர்ந்த இராணி மங்கம்மாளின் கோடைக்கால மாளிகையாக பயன்படுத்தப்பட்டது. பின்னர் கர்நாடக் நவாபிடம் இருந்தது.[] ஆங்கிலேயோர் ஆட்சிக் காலத்தில் இந்த அரண்மனை மாவட்ட ஆட்சித் தலைவர் அலுவலகமாக பயன்படுத்தப்பட்டது. 1959இல் காந்தி அருங்காட்சியகமாக மற்றப்பட்டது.
அக்காலத்தில் யானைச் சண்டை முதலான பொழுதுபோக்கு விளையாட்டுகளும் அரச விழாக்களும் நடைபெற்ற தமுக்கம் மைதானமும் இந்த அரண்மனையைச் சேர்ந்ததாகும். 

இந்த அரண்மனையின் பின்புறம் ஒரு பெரிய ஏரி உருவாக்கப்பட்டு, அதன் தண்ணீரில் அலையடிக்கும் அளவில் உருவாக்கப்பட்டது. இராணி மங்கம்மாள் கடல் காற்று போன்ற காற்று வாங்க வேண்டும் என்ற காரணத்திற்காக ஆயிரம் ஏக்கர் பரப்பளவில் இந்த ஏரி உருவாக்கப்பட்டது. அதன் இன்றைய பெயர் *வண்டியூர் கண்மாய்* ஆகும். அன்றைய ஏரி சுருங்கி, தற்போது கண்மாயாக ஆகிவிட்டது. 

மேலும் இந்த அரண்மனையில் இராணியின் அறையின் மேல் பகுதியில் ஒரு ஓட்டை உள்ளது. அதில் காலை நேரத்தில் மட்டும் அந்த அறைக்குள் புகும் சூரிய ஒளி தலையில் மட்டும் படும் வகையில் வடிவமைக்கப்பட்டது. அந்த சூரிய ஒளியின் வெப்பத்தில் இராணி குளித்துவிட்டு வந்து தலைமுடியை உணர்த்துவார் என்பது கூடுதல் தகவல் ஆகும்.

இவற்றையும் பார்க்க
------------------

* இராணி மங்கம்மாள் சத்திரம்
* திருமலை நாயக்கர் அரண்மனை
* இராணி மங்கம்மாள் கொலு மண்டபம்

மேற்கோள்கள்
-----------

1. ↑  விக்கிமேப்பியா தளம்
2. ↑  "தினமணி நாளிதழின் குறிப்பு". 2012-01-19 அன்று மூலம் பரணிடப்பட்டது. 2012-02-04 அன்று பார்க்கப்பட்டது.
3. ↑  David Abram (2003). *South India: Rough Guide Travel Guides*. Rough Guides Series (3, illustrated ). Rough Guides. பன்னாட்டுத் தரப்புத்தக எண்:9781843531036.
**தம்பி கண்ணந்தானம்** (Thampi Kannanthanam) ஓர் இந்திய திரைப்பட இயக்குனர், திரைக்கதை எழுத்தாளர், தயாரிப்பாளர் மற்றும் நடிகர் ஆவார். இவர் மலையாள சினிமாவில் பணியாற்றினார். 16 திரைப்பட்டங்களை இயக்கியுள்ளார்.

### தனிப்பட்ட வாழ்க்கை

இவர் 1953 ஆம் ஆண்டு டிசம்பர் 11 ஆம் தேதி பேபி கண்ணந்தானம் மற்றும் தங்கம்மா ஆகியோருக்கு ஆறாவது மகனாக கேரள மாநிலம்,
கோட்டயத்தில் காஞ்சிப்பள்ளி எனும் ஊரில் பிறந்தார். அவர் எம்டி செமினரி பள்ளியிலும் செயின்ட் டொமினிக் கல்லூரியிலும் படித்தார். அவர் ஒரு உதவி இயக்குனராக தனது திரைப்பட வாழ்க்கையைத் தொடங்கினார். தம்பி குஞ்சுமோள் என்பவரை திருமணம் செய்து கொண்டார், தம்பதியருக்கு ஐஸ்வர்யா மற்றும் ஏஞ்சல் என்ற இரு குழந்தைகள் உள்ளனர்.

தொழில்
------

1983 ஆம் ஆண்டு தவளம் படத்தின் மூலம் இயக்குநராக அறிமுகமானார். இது ஒரு தீரம் (1980), அத்திமாரி (1981), மதரசிலே மோன் (1982), துடர்கதா (1991) ஆகிய திரைப்படங்களிலும் இவர் நடித்துள்ளார். 1980-90 காலகட்டத்தில் மிகவும் தீவிரமாக இயங்கினார். ராசாவின் மகன், வழியோரக்காட்சிகள், பூமியிலே ராசாக்கண்மார், இந்திரசாலம், நாடோடி, சுக்கன், மற்றும் மாந்திரீகம் ஆகியவை இவரது இயக்கத்தில் வெளியான மிகவும் குறிப்பிடத்தக்க சில படங்களாகும்.

இறப்பு
------

தம்பி கண்ணந்தானம் உடல் நலக்குறைவால் கொச்சியில் உள்ள தனியார் மருத்துவமனையில் அனுமதிக்கப்பட்டார். உடல்நிலை மேலும் மோசமடைந்தது 2 அக்டோபர் 2018 ஆம் ஆண்டு அக்டோபர் மாதம் 2 ஆம் தேதியன்று இறந்தார்.

மேற்கோள்கள்
-----------

1. ↑  "തമ്പി കണ്ണന്താനം മോഹന്‍ലാലിനെ വെല്ലുവിളിച്ചു". *www.mangalam.com*.
2. ↑  "All you want to know about #ThampiKannanthanam".
3. ↑  "Thampi Kannanthanam about Mohanlal".
4. ↑  "Filmmaker Thampi Kannanthanam passes away". Indian Express. .

புற இணைப்புகள்
--------------

* ஐ.எம்.டி.பி இணையத்தளத்தில் தம்பி கண்ணந்தானம்
ஆதிகோணேசுவரம்
**ஆதிகோணநாயகர் கோயில்** அல்லது **ஆதிகோணேஸ்வரம்** என்பது இலங்கையின் கிழக்கு மாகாணத்தில் திருகோணமலை நகரத்தில் இருந்து ஏறத்தாழ 20 கிமீ தொலைவில் உள்ள தம்பலகாமத்தில் உள்ள கோயில்.

வரலாற்றுப் புகழ்மிக்க அருள்சுரக்கும் ஆதிகோணநாயகர் ஆலயம் அமைந்திருப்பதும், பார்க்கும் இடமெல்லாம் பச்சைப் பசேலென வயல் நிலங்கள் காட்சியளிப்பதும், இக்கிராமத்தின் இயற்கை எழிலுக்கு மேலும் மெருகூட்டுகின்றன என்றால் அது மிகையாகாது.

வரலாறு
------

போர்த்துக்கீசர் காலத்தில் திருகோணமலையின் திருக்கோணேஸ்வரம் ஆலயத்தைப் போத்துக்கேயர் அழித்தபோது அங்கிருந்த சில விக்கிரகங்களைக் காப்பாற்றுதவற்காக குருமார் மீட்டு எடுத்தனர். பின்னர் இந்த விக்கிரகங்களை தம்பலகாமத்தில் பிரதிட்டை பண்ணியதன் மூலம் உருவாக்கப்பட்டதே இந்தக் கோவிலாகும்.

குளக்கோட்டு மன்னனால் திருகோணமலையில் அமைக்கப்பட்ட ஆதிகோணநாயகர் ஆலயம் கிபி 1624 ஆம் ஆண்டளவில் போர்த்துக்கீசரால் அழித்தொழிப்பதற்கு முன்பு, அங்கு கடமையாற்றிய பாசுபதர் என்றழைக்கப்பட்ட பூசகர்களும் , தொழும்பாளர்களும் ,பக்தர்களும் இணைந்து இடிபட இருந்த கோயிலுக்குள் இருந்த விக்கிரகங்களை எடுத்து மண்ணில் புதைத்து வைத்தும், காடுகளிலும் மலைகளிலும் மறைத்துவைத்தும் வழிபாடு இயற்றி வந்ததாக புராண வரலாறுகள் கூறுகின்றன. இவர்கள் தம்பலகாமத்திற்கு மேற்கேயுள்ள சுவாமி மலையில் ஆதிகோணநாயகரையும், மாதுமை அம்மையையும் வைத்து வழிபட்டு வந்தனர். 

இவ்வேளையில், கண்டியில் அரசுசெய்த ஜெயதுங்க வரராசசிங்கன் என்னும் மன்னனின் கனவில் கோணேஸ்வரப் பெருமான் தோன்றி தாம் உறைவதற்கு ஏற்றதான கோயிலை செந்நெல் விளையும் வயல்கள் சூழ்ந்த தம்பலகாமத்தில் அமைக்குமாறு கூறி மறைந்தார். 

மன்னவன் விழித்தெழுந்து கனவில் கண்டதை தனது மதிநுட்பத்தால் கண்டறிந்து சுவாமி மலையில் வைத்து வழிபட்டுவந்த ஆதிகோணநாயகரையும், மாதுமை அம்மையையும் மற்றும் உள்ள பரிவார தெய்வங்களையும் மேளதாளத்துடன் சிறப்புற எடுத்துவந்து கோயிற் குடியிருப்பு என்னும் இடத்தில் உள்ள கோயிலில் பிரதிஷ்டை செய்தான் என திருக்கோணாசலப் புராணம் கூறுகிறது.

| * பா
* உ
* தொ
 இலங்கையின் சைவக்கோவில்கள்  |
| --- |
| பஞ்ச ஈச்சரங்கள் | 
* கேதீச்சரம்
* கோணேச்சரம்
* முன்னேச்சரம்
* நகுலேச்சரம்
* தொண்டீச்சரம்

 |
| சிவாலயங்கள் | 
* கீழைத் தான்தோன்றீச்சரம்
* வட தான்தோன்றீச்சரம்
* பொன்னம்பலவாணேச்சரம்
* ஈழத்துச் சிதம்பரம்
* கயிலையீச்சரம்
* இரத்தினசபேச்சரம்
* காலி சுந்தரேச்சரம்

 |
| பிள்ளையார் கோயில்கள் | 
* மாமாங்கம்
* கட்டுக்கலை
* நாயன்மார்கட்டு
* நாயன்மார்கட்டு
* அரியாலை
* களுதாவளை
* பறாளை
* முள்ளியவளை
* இணுவில்
* திருகோணமலை
* வல்வெட்டி
* செல்லக் கதிர்காமம்

 |
| முருகன் கோயில்கள் | 
* கதிர்காமம்
* மாவிட்டபுரம்
* குமாரபுரம்.
* நல்லூர்
* இராமாவில்
* திருக்கோவில்
* மண்டூர்
* உகந்தை
* செல்வச்சன்னதி
* தாந்தாமலை
* ஆரையம்பதி

 |
| அம்மன் கோயில்கள் | 
* நயினை நாகபூசணி
* திருமலைக்காளி
* மயூரபதிக்காளி
* மாத்தளை மாரி
* நாயன்மார்கட்டு
* நல்லூர்
* திருநெல்வேலி
* நூரளைச்சீதை
* பாண்டிருப்பு பாஞ்சாலி
* வற்றாப்பளையாள்
* தம்பிலுவில் கண்ணகி
* காரைதீவுக் கண்ணகி
* பன்றித்தலைச்சி
* புங்கை ராஜேசுவரி
* சுதுமலை புவனேசுவரி
* வண்ணை நாச்சிமார்
* இரணைமடு கனகாம்பிகை
* ஆரையம்பதி கண்ணகி

 |
| திருமால் கோயில்கள் | 
* வல்லிபுரத்தான்
* வட்டக்கச்சி ரங்கநாதர்
* திருமலை நாராயணன்
* மருதனார்மடம் அனுமார்

 |
**பகாசா மலேசியா** **(Bahasa Malaysia)** அல்லது **மலேசிய மொழி (மலாய்)** என்பது மலேசியாவின் அதிகாரப்பூர்வமான தேசிய மொழி ஆகும். மலேசிய மொழி, இந்தோனேசிய மொழியின் சொற்களில் 80 விழுக்காட்டு இணைச் சொற்களாகக் கொண்டது. இந்த மொழியை மலேசியா, சிங்கப்பூர், புருணை, தென் தாய்லாந்து, போன்ற நாடுகளில் உள்ள மக்களில் ஏறக்குறைய இரண்டு கோடி பேர் பயன்படுத்துகின்றனர்.

வரலாறு
------

1957ஆம் ஆண்டு, மலேசிய அரசியலமைப்பின் 152ஆம் பிரிவின்படி, மலாய் மொழி அதிகாரப்பூர்வமான மொழியாகப் பிரகடனம் செய்யப்பட்டது. 1986 லிருந்து 2007 வரை ’பகாசா மலேசியா’ எனும் சொல் வழக்கு ’பகாசா மலாயு’ என்று மாற்றம் செய்யப்பட்டது. இப்போது மறுபடியும் ’பகாசா மலேசியா’ என்று பழைய நிலைக்கு கொண்டு செல்லப்பட்டது.  பகாசா மலேசியா மொழியைச் சாதாரண நடைமுறையில் **பகாசா** அல்லது **BM** என்று அழைக்கிறார்கள்.

### பயன்பாடு

மேற்கு மலேசியாவில் 1968ஆம் ஆண்டும் கிழக்கு மலேசியாவில் 1974ஆம் ஆண்டு மலேசிய மொழி, ஒரே அதிகாரப்பூர்வ மொழியானது. இருப்பினும், வர்த்தகத்துறை, உயர்நீதிமன்றங்களில் ஆங்கில மொழி தொடர்ந்து பயன்படுத்தப்பட்டு வருகிறது. சீன, தமிழ் மொழிகளை மற்ற சமூகத்தவரும் பயன்படுத்தி வருகின்றனர்.

மேற்கோள்
--------

1. ↑  Bahasa Malaysia will again be the official term to be used to refer to the national language.
[*தொடர்பிழந்த இணைப்பு*]
2. ↑  Penggunaan Istilah Bahasa Malaysia Dan Bukan Bahasa Melayu Muktamad, Kata Zainuddin

வெளி இணைப்புகள்
---------------

* Dewan Bahasa dan Pustaka (மலேசிய மொழி இலக்கியக் கழகம் - மலாய் மொழியில் மட்டும்)
**கதையின் பெயர்:** **சந்திர காந்தக்கல்**

சூபிகளின் சின்னம்
சூபிகளின் தத்துவம்
ஒரு சூஃபி ஞானி
பல வருடங்களுக்கு முன்னால் தான் சென்றிருந்த ஓர் ஊருக்கு மாறுவேடமிட்டு, சூஃபி ஞானி மீண்டும் போனார். ஏனெனில், முன்பு அவர் சென்ற போது, அவரின் அறிவுரைகளைக் கேட்காமல், சூஃபியின் மீது கோபம் கொண்டு, அவரைக் கற்களால் அடித்து விரட்டியிருந்தனர்.

தற்பொழுது அவரை அடையாளம் தெரிந்து கொள்ளாத மக்களிடம், *என்னிடம் ஒரு **சந்திர காந்தக்கல்** இருக்கிறது. அபூர்வ கற்களை வியாபாரம் செய்யும் எனக்கு, இந்தக் கல் என் வீட்டுத் தோட்டத்தில் கிடைத்தது. இது சந்திரனிலிருந்து, பூமியில் விழுந்ததாகப் பெரியவர்கள் சொன்னார்கள். அக்கல்லைப் பார்த்தாலே, செய்த பாவங்கள் விலகும். நோய் நீங்கும். எதிரிகள் விலகுவர்* என பலவாறு சோதிடரைப் போல உரை நிகழ்த்தினார்.

உடனே, மக்கள் அவரைச் சூழ்ந்து கொண்டனர். *நான்தான் முதலில் பார்ப்பேன், எனக்குத் தான் முதலில்..* என்று அங்கே பெரிய அடிதடி ரகளையே நடந்தது. சூஃபி உடனே அவர்களைப் பார்த்து , *இதை சும்மா காட்ட மாட்டேன். இதைப் பார்க்கக் கட்டணம்* என்று கூறி, அதற்கான கட்டணத்தைக் கூறினார். அக்கட்டணத்தை மக்கள் ஏற்று , சந்திர காந்தக்கல்லைப் பார்க்க வரிசையில் நின்றனர். எல்லோரும் உரிய கட்டணத்தைக் கொடுத்து, அந்த **சந்திர காந்தக்கல்லைப்** பார்த்தனர். பலர் தங்கள் சிரமங்கள், அப்பொழுதே விலகியதாகக் கூறி வியந்தனர். சிறிது நேரத்திலேயே, ஞானிக்கு நிறைய பணம் சேர்ந்து விட்டது. 

அன்று மாலை கூடியிருந்த மக்கள் முன் ஞானி, மக்களால் சேர்ந்த பணம் அனைத்தினையும் கொட்டினார்.
பின்பு, பின்வருமாறு உரை நிகழ்த்தினார். *சில நாட்களுக்கு முன் நான் உங்களிடம் நல்லதைச் சொன்ன போது, நீங்கள் என்னைக் கற்களால் அடித்து விரட்டினீர்கள். உங்களுக்கு ஞாபகம் இருக்கிறதா? அங்ஙனம் அடித்தக் கற்களுள் ஒன்று தான், **இந்த சந்திர காந்தக்கல்**. இந்த முறை, நான் மிகைப்படுத்திப் பொய்யானத் தகவலைச் சொன்னேன். நீங்கள் பணத்தை அள்ளிக் கொடுக்கிறீர்கள். உழைக்காமல் பொருளீட்டப் பார்க்கிறீர்கள்* என்றுரைத்து விட்டு, மாறுவேடத்தினைக் களைந்தார்.

அதனைக் கண்ட மக்கள் அதிர்ச்சியடைந்து, வெட்கி தலைக்குனிந்தனர். அப்பொழுது ஞானி, அவர்கள் கொடுத்த அனைத்துப் பணத்தினையும் அவர்களிடமே கொடுத்து விட்டு, அங்கிருந்து அகன்றார்.
| * பா
* உ
* தொ
பர்பரோசா நடவடிக்கை |
| --- |
| பிரெஸ்ட்  - பியாலிஸ்டோக்–மின்ஸ்க் - ரசேநியாய் - புரோடி  - மியூன்ச்சென்  - ஸ்மோலென்ஸ்க் - உமான் - முதலாம் கீவ் - டாலின் - யெல்ன்யா - ஒடெசா  - லெனின்கிராட் - முதலாம் கார்க்கோவ் - முதலாம் கிரிமியா - முதலாம் ரோஸ்தோவ் - மாஸ்கோ |

**உமான் சண்டை** (*Battle of Uman*) என்பது இரண்டாம் உலகப் போரின் கிழக்குப் போர்முனையில் சோவியத் படைகளுக்கும் எதிராக நாசி ஜெர்மனியின் படைகளுக்கும் இடையே நடந்த ஒரு படைமோதல். பர்பரோசா நடவடிக்கையின் பகுதியான இதில் ஜெர்மானியப் படைகள் வெற்றி பெற்றன.

ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றுள் தெற்கு ஆர்மி குரூப்பு ஃபீல்டு மார்சல் ரன்ஸ்டெட் தலைமையில் உக்ரைன் பகுதிகளைத் தாக்கியது. ஜூலை மாதம் நடுப்பகுதியில் கீவ் நகர் வரை ஜெர்மானியப் படைகள் முன்னேறிவிட்டன. கீவ் நகர் அருகே அவற்றை எதிர்த்து சோவியத் தென்மேற்குக் களம் படைப்பிரிவு ஒரு எதிர்த்தாக்குதல் நடத்தியது. இதனை ஜெர்மானியப் படைகள் எளிதில் முறியடித்துவிட்டன. கீவ் நகரைச் சுற்றி ஜெர்மானியப் படை வளையம் மெல்ல இறுகத் தொடங்க்யது. சோவியத் தென்மேற்குக் களத்தின் உட்பிரிவுகளான 6வது மற்றும் 12வது ஆர்மிகளைச் சேர்ந்த ஆயிரக்கணக்கான வீரர்கள் ஜெர்மானியக் கிடுக்கிப்பிடியில் சிக்கிக்கொண்டனர். உமான் நகருக்கு வடக்கிலிருந்து ஜெர்மானிய 1வது பான்சர்குரூப் படைப்பிரிவும் தெற்கிலிருந்து 17வது ஆர்மியும் கிடுக்கியில் இரு கரங்களாக சோவியத் படைகளை சுற்று வளைத்தன. ஆகஸ்ட் 2ஆம் தேதி படைவளையம் இறுகி சோவியத் படைகள் முற்றிலுமாக சுற்றி வளைக்கப்பட்டுவிட்டன. ஆகஸ்ட் 8ஆம் தேதி உமான் வளையத்தில் சிக்கிக் கொண்ட சோவியத் படைகள் சரணடைந்தன. ஏறத்தாழ 103,000 சோவியத் படைவீரர்கள் போர்க்கைதிகளாயினர்.

குறிப்புகள்
-----------

மேற்கோள்கள்
-----------

* Léderrey, Ernest, (Col.), *Germany's Defeat in the East: The Soviet Armies at War*, 1941–1945, The War Office, London, 1955
* Steinberg, Julien, *Verdict of Three Decades: From the Literature of Individual Revolt Against Soviet Communism: 1917-1950*, Ayer Publishing, 1971
**சூப்பர் ஜூனியர்** (슈퍼주니어) என்பது நவம்பர் 5, 2005 ஆம் ஆண்டு முதல் எஸ்.எம் என்டர்டெயின்மெண்ட் நிறுவனத்தால் ஆரம்பிக்கப்பட்ட தென் கொரிய நாட்டு ஆண்கள் இசைக்குழுவாகும். இந்த குழு ஆரம்பத்தில் மொத்தம் பதின்மூன்று உறுப்பினர்களைக் கொண்டிருந்தது. இக்குழுவில் முதலில் லீடூக், கிம் ஹீ-சுல், ஹான் ஜெங், யேசுங், காங்கின், ஷிண்டோங், சங்மின், யூன்ஹுக், லீ டோங்ஹே, சோய் சி-வோன் மற்றும் கிம் ரியோ-வூக் போன்ற பன்னிரண்டு உறுப்பினர்களுடன் அறிமுகமானது. பின்னர் 2006 இல் கிம் கி-பும் மற்றும் சோ கியூ-ஹைன் ஆகியோர் இக் குழுவில் சேர்ந்தனர். 

இக்குழு 2009 ஆம் ஆண்டில் அவர்களின் சிறந்த விற்பனைப் படைப்பான "சாரி சாரி"என்ற பாடல் சர்வதேச அங்கீகாரத்தை அடைத்தது. இப்பாடல் அவர்களுக்கு வசூல் ரீதியாகவும் மற்றும் விமர்சன ரீதியாகவும் மிகப்பெரிய வெற்றியை கொடுத்தது.

2009 ஆம் ஆண்டில் சாதகமற்ற ஒப்பந்த விதிமுறைகள் காரணமாக எஸ்.எம் மீது ஹான் ஜெங் வழக்குத் தாக்கல் செய்தார் மற்றும் 2011 இல் அதிகாரப்பூர்வமாக குழுவிலிருந்து வெளியேறினார். 2015 ஆம் ஆண்டில் எஸ்.எம் உடனான கிபூமின் ஒப்பந்தம் முடிவடைந்தது, 2019 ஆம் ஆண்டில், காங்கின் தானாக முன்வந்து குழுவிலிருந்து வெளியேறினார். 2021 ஆம் ஆண்டு நிலவரப்படி, சூப்பர் ஜூனியர் ஒன்பது உறுப்பினர்களைக் கொண்டுள்ளது.

சூப்பர் ஜூனியர் தொடர்ச்சியாக நான்கு ஆண்டுகளாக அதிகளவான பாடல்கள் விற்பனை செய்தது. இந்த குழு மெனட் ஆசிய இசை விருதுகளிலிருந்து பதின்மூன்று இசை விருதுகளைப் பெற்றுள்ளது என்பது குறிப்பிடத்தக்கது.

|  |  |
| --- | --- |
| Ahli | * Leeteuk
* Heechul
* Yesung
* Kangin
* Shindong
* Sungmin
* Eunhyuk
* Siwon
* Donghae
* Ryeowook
* Kyuhyun
 |
|  |
| Bekas ahli | * Hangeng
* Kibum
* Kangin
 |

மேற்கோள்கள்
-----------

1. ↑  Lee Yeon-jung (July 10, 2012).  (in ko)*Yonhap News Agency*. .
2. ↑  Lim Eun-ji; Do Wook-il (September 3, 2019).  (in ko)*Naver*. .
3. ↑  "SJ satisfies Hallyu fans" (in zh). *Yahoo! Taiwan*. November 3, 2011. .
4. ↑  "SJ's Sorry, Sorry becomes Asia's most popular hit" (in zh). *CRI Online*: p. 1. January 8, 2010. Archived from the original on மே 11, 2013. .
**தம்தமா ஏரி** (*Damdama Lake*) இந்திய மாநிலமான அரியானாவில் உள்ள  குர்கான் மாவட்டத்தில் குருகிராமுக்கு அருகில் சோனாவில் அமைந்துள்ள ஓர் ஏரி. இது அரியானாவில் உள்ள சிறிய ஏரிகளில் ஒன்றாகும். 3,000 ஏக்கர் (12.14 கிமீ 2) பரப்பளவில், 1947 ஆம் ஆண்டில் மழைநீர் சேகரிப்புக்காக பிரித்தானியர்கள் கல்லாலும் மண்ணாலும் கட்டிய அணையினால் தம்தமா ஏரி உருவாக்கப்பட்டது. கட்டுக்கரையைக் கொண்டுள்ள இந்த ஏரிக்கான முதன்மை நீர்வரத்து 
ஆரவல்லி மலைத்தொடரின் அடிவாரத்தில் உள்ள தாழியில் விழும் பருவகால மழையேயாகும். ஏரியின் நீர்மட்டம் 20 அடி (6. 1 மீ)யாகக் குறையும் போதும் சுற்றுலாப் பயணிகளின் வரத்து உள்ளது. பருவமழையின் போது நீர்மட்டம் 50 அடி (15 மீ) முதல் 70 அடி (21 மீ) வரை உயர்கின்றது. கோடைக்காலங்களில் இந்த ஏரி வறண்டுவிடுகின்றது.

நிலவியல்
--------

தம்தமா ஏரி மலைப்பாங்கான நிலப்பரப்பில் அமைந்துள்ளது, இதன் இட அமைப்பியல் சீரானதாக இல்லை. அமீபாவைப் போன்ற வடிவில் பல கிளைகளுடன் பரவியவாறு இது அமைந்துள்ளது. 

இந்த ஏரியின் காலநிலை மிதமானது, எனவே ஆண்டின் எல்லாக் காலங்களிலும் சுற்றுலா செல்ல ஏற்றதாக உள்ளது. இருப்பினும் அக்டோபர் முதல் மார்ச் வரையான பருவமழைக் காலம் சுற்றுலா செல்ல சிறப்பான காலமாகும். கோடைக்காலங்களில் இந்தப் பகுதியின் வெப்பநிலை 45 முதல் 47 °C வரை இருக்கின்றது.

சூழலியல்
--------

தம்தமா ஏரி, சரிஸ்கா தேசியப் பூங்காவில் இருந்து தில்லி வரை நீண்டிருக்கும் வட ஆரவல்லி சிறுத்தைப்புலி காட்டுயிர் தாழ்வாரத்தில் ஆரவல்லி மலைத்தொடருக்குள் அமைந்துள்ள ஒரு முதன்மையான உயிரியற் பல்வகைமைப் பகுதியாகும். பறவைகளின் இயற்கையான இல்லமாகத் திகழும் இந்த ஏரியில் உள்ளூர் மற்றும் வலசை போகும் பறவைகள் என நூற்றுத்தொன்னூறுக்கும் மேலான பறவையினங்கள் உள்ளன. நீர்ப் பறவை, நீர்க்காகம், ஆலா, கொக்கு, மீன் கொத்தி போன்றவை இங்கு காணப்படும் பறவைகளில் சிலவாகும்.

சுற்றுலா
--------

ஆரவல்லி மலைத்தொடரால் சூழப்பட்டுள்ள இந்த ஏரி, நகர்ப்புறத்தை விடுத்து அமைதியான இடம் நாடுபவர்களுக்கும் சாகச விளையாட்டு விரும்பிகளுக்கும் ஏற்ற சுற்றுலா தளமாகும். இங்கு இழுவைப் படகு, துடுப்புப் படகு, இயந்திரப் படகு மூலம் படகோட்டம் மேற்கொள்ள முடியும். மேலும் பாய்மரப் படகோட்டம், மென்படகோட்டம், மிதிவண்டியோட்டம், மீன்வேட்டை, பாறையேற்றம், பள்ளத்தாக்கைக் கடப்பது போன்ற சாகச விளையாட்டுகளுக்கும் இது பெயர்பெற்றது.

தோல் நோய்களுக்கான மருத்துவப் பண்புள்ளதாகக் கருதப்படும் சோனாவில் உள்ள கந்தக வெந்நீரூற்று, சுற்றுலா ஈர்ப்புத்தளமாகவும், பரத்பூர் மன்னர் கட்டிய சிவன் கோவில் ஒரு சமய ஈர்ப்பு இடமாகவும் உள்ளன.

சான்றுகள்
---------

1. ↑  Rajiv Tiwari, "Delhi A Travel Guide", ISBN 9798128819703.
2. ↑  "Damdama Lake, Haryana".
3. ↑  Govt plans 10-acre lake in foothills of Aravallis, Hindustan Times, 19 August 2019.
4. ↑  "The Tribune, Chandigarh, India - Haryana". *www.tribuneindia.com*.
5. ↑  "Hotel Detail - BARBET, SOHNA (GURGAON)". 14 November 2021 அன்று பார்க்கப்பட்டது.